**Ministru kabineta noteikumu projekta „Grozījumi Ministru kabineta 2018. gada 17. aprīļa noteikumos Nr. 225 "Valsts tehniskās uzraudzības aģentūras maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2018. gada 17. aprīļa noteikumos Nr. 225 "Valsts tehniskās uzraudzības aģentūras maksas pakalpojumu cenrādis”” (turpmāk – noteikumu projekts) ir sagatavots traktortehnikas braukšanas mācību atļaujas izsniegšanas, atjaunošanas un apmaiņas nodrošināšanai.Sagatavojot noteikumu projektu, ir izvērtēts un precizēts plānotais pakalpojumu skaits, pārskatīti pakalpojumu nosaukumi un to skaidrojošās piezīmes atbilstoši pakalpojumu nosaukumu veidošanas pamatprincipiem, ievērojot VARAM izstrādātās metodikas “Pakalpojumu un dzīves situāciju aprakstu izstrāde” ieteikumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par budžetu un finanšu vadību 5. panta devītā daļa.2. Valsts sekretāru sanāksmē 2018. gada 29. martā izsludinātais Ministru kabineta noteikumu projekts „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (VSS-326).3. Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik maksa par Valsts tehniskās uzraudzības aģentūras (turpmāk – Aģentūra) sniegtajiem maksas pakalpojumiem noteikta Ministru kabineta 2018. gada 17. aprīļa noteikumos Nr. 225 “Valsts tehniskās uzraudzības aģentūras maksas pakalpojumu cenrādis” (turpmāk – noteikumi Nr.225). Pamatojoties uz Ministru kabineta 2012. gada 18. decembra noteikumu Nr.937 “Valsts tehniskās uzraudzības aģentūras nolikums” (turpmāk – Nolikums) 3.punktu, iestāde nodrošina sešas valsts pārvaldes funkcijas un ar tām saistītos uzdevumus.Grozījumi noteikumu projektā sagatavoti saistībā ar Valsts sekretāru sanāksmē 2018. gada 29. martā izsludināto Ministru kabineta noteikumu projektu „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (Valsts sekretāru 29.03.2018. sanāksmes protokola Nr.13 29.§ VSS-326), kas nosaka traktortehnikas braukšanas mācību atļaujas izsniegšanas, atjaunošanas un apmaiņas kārtību, piešķirot personām tiesības mācīties vadīt traktortehniku, piedaloties ceļu satiksmē, ja to rīcībā nav traktortehnikas vai transportlīdzekļu vadītāju apliecība. Tā kā traktortehnikas braukšanas mācību atļauja ir no traktortehnikas vadītāju apliecības atvasināts dokuments, spēkā esošo noteikumu Nr.225 pielikuma 32.punkts tiek izteikts šādā redakcijā: “Traktortehnikas vadītāju apliecības vai braukšanas mācību atļaujas noformēšana vai izsniegšana”.Saskaņā ar Ceļu satiksmes likuma 22.panta 3.1 daļu tiek precizēti noteikumu Nr.225 pielikuma 45. un 46. pakalpojuma nosaukumi, esošajos pakalpojumu nosaukumos vārdu “atļauja” aizstājot ar vārdu “karte”.Lai uzlabotu stingrās uzskaites materiālu un dokumentu aprites un uzskaites kārtību, ir papildināts noteikumu Nr.225 pielikuma 8. pakalpojuma nosaukums, izsakot to šādā redakcijā: “Traktortehnikas, tās piekabes vai speciālās traktortehnikas valsts reģistrācijas numura zīme1”,kā arī 12. pakalpojuma nosaukums, izsakot to šādā redakcijā: “Papildu resursu un datu apstrāde (hologrammas izgatavošana un veidlapas noformēšana) traktortehnikai, tās piekabēm, speciālai traktortehnikai1”.8. un 12. pakalpojuma nosaukumi tiek precizēti arī vienas vienības izcenojumu aprēķinos, bet prognozētais pakalpojumu skaits paliek nemainīgs.Ministru kabineta noteikumu projekts „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (Valsts sekretāru 29.03.2018. sanāksmes protokola Nr.13 29.§ VSS-326) paredz, ka izglītības iestādēm sešu mēnešu laikā iepriekš izniegtā mācību atļauja ir jānomaina pret mācību kartēm. Lai Aģentūra segtu izmaksas, kas saistītas ar stingrās uzskaites dokumentu nomaiņu vai atkārtotu izsniegšanu un izglītības iestādēm nebūtu jāmaksā pilnā summa, kas ir 99,60 *euro* par atkārtotas mācību kartes izniegšanu, tiek papildināts noteikumu Nr.225 pielikuma 52. pakalpojuma nosaukums, izsakot to šādā redakcijā: “Atkārtota traktortehnikas tirdzniecības vietas apliecības noformēšana un izsniegšana vai mācību atļaujas nomaiņa pret mācību karti.” Lai veicinātu vienotās zemkopības nozares informācijas sistēmā pieejamā Aģentūras pakalpojuma “Izziņa elektroniskā veidā par traktortehniku vai tās piekabi no valsts informācijas sistēmas” ņēmēju skaita palielināšanos, noteikumu Nr.225 pielikuma 55. pakalpojumam esošā cena 7,10 *euro* par vienu izziņu elektroniskā formā tiek samazināta līdz 1,98 *euro*. Tā kā prognozējams pakalpojuma izmantotāju skaita pieaugums, ieņēmumu apmērs tiks saglabāts esošajā plānotajā apjomā.Precizēti to pakalpojumu nosaukumi, kas saistīti ar muzeja krājuma priekšmetu nomu, ņemot vērā to, ka muzeja lielgabarīta un mazgabarīta priekšmetu krājumā var būt ne tikai tehnika, bet arī dažādi citi priekšmeti, kas vēsturiski tika izmantoti darbam lauksaimniecībā.Precizēts noteikumu Nr.225 pielikuma 109. pakalpojuma nosaukums, tajā vārdu “uz” aizstājot ar vārdu “līdz”, lai nerastos pārpratumi ar klientu par pakalpojuma gala cenu.Izvērtēta un precizēta valsts informācijas sistēmas starpsistēmu datu apmaiņas viena mēneša abonēšanas maksa komersantam: noteikumu Nr.225 pielikuma 122. pakalpojumam esošā cena 121,00 *euro* tiek palielināta un būs 240,00 *euro*, ņemot vērā komersantu vidējo informācijas pieprasījuma apjomu vienā mēnesī – salīdzinājumā ar iepriekš vērtēto periodu tas ir palielinājies. Norādītais pakalpojums MK noteikumu Nr.225 pielikumā tika iekļauts pēc SIA “Lursoft” lūguma, jo komersants no vairākiem reģistriem (CSDD reģistra, Valsts vienotās datorizētās zemesgrāmatas, Nekustamā īpašuma valsts kadastra, Mantojumu reģistra, Ganāmpulku reģistra, Traktortehnikas reģistra u.c.) ievērojamā apjomā iepērk un tālāk pārdod informāciju klientiem. Abonēšanas maksa mēnesī tika precizēta, pamatojoties uz vidējo, komersantam sniegto, informācijas pieprasījuma skaitu vienā mēnesī.Tā kā ne visās noteikumu Nr.225 pielikuma piezīmēs norādītā informācija ir saprotama Aģentūras pakalpojumu izmantotājiem, kuri galvenokārt balstās uz informāciju par Aģentūras pakalpojumu veidiem un to gala cenu, kas ievietota iestādes tīmekļvietnē, tekstā tiek precizētas un svītrotas vairākas piezīmes. Noteikumu Nr.225 pielikuma 2.piezīme tiek izteikta jaunā redakcijā: “2 Pievienotās vērtības nodokli nepiemēro saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52. panta](http://likumi.lv/ta/id/253451-pievienotas-vertibas-nodokla-likums#p3) pirmās daļas 17.punkta “d” apakšpunktu.” Jaunajā redakcijā izteiktā 2.piezīme tiks piemērota 98. līdz 105. pakalpojumam. Arī 3.piezīme tiek izteikta jaunā redakcijā: “3 Ārpussezonas periods – no esošā gada 1.novembra līdz esošā gada 28.februārim”, jaunajā redakcijā izteikto 3.piezīmi piemērojot 21. pakalpojumam. Tiek svītrotas noteikumu Nr.225 pielikuma 4. līdz 11. piezīme, tajā skaitā 9. piezīme. Noteikumu Nr.225 8. punkts paredz, ka pirmsskolas vecuma bērniem, grupu pavadošajiem pedagogiem, bāreņiem, bez vecāku gādības palikušiem bērniem un ilgstošas sociālās aprūpes un sociālās rehabilitācijas institūciju klientiem pēc attiecīga dokumenta uzrādīšanas muzeju ekspozīciju un izstāžu apskates pakalpojumi ir bez maksas, tāpēc nav nepieciešams atkārtoti to norādīt noteikumu Nr.225 pielikumā piezīmes veidā. Piezīmes tiek svītrotas, lai veicinātu klientu izpratni par to, kā veidojas pakalpojuma gala cena, jo ar valsts funkciju saistīto pakalpojumu veidi ir dažādi un atšķirīgi. Lai nodrošinātu klientu informēšanu par gala cenu, ko veido vairāku noteikumu projekta pielikumā norādīto pakalpojumu pozīciju summa, izstrādāta metodika un skaidrojumi par pakalpojumu gala cenas veidošanos (pieejami iestādes tīmekļvietnē). Iestādes sniegto pakalpojumu apraksti saskaņā ar noteikto metodiku ir publicēti arī portālā “latvija.lv”.Ņemot vērā minēto, noteikumu Nr.225 pielikumu nepieciešams izteikt jaunā redakcijā. |
|  |
| 3. | Projekta izstrādē iesaistītās institūcijas | Zemkopības ministrija un Aģentūra |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1963564 |  6640 |  1963564 |  15840 |  1963564 |  15024 |  15024 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  1963564 |   6640 |  1963564 | 15840 |  1963564 |   15024 |  15024 |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  1963564 |   6640 |  1963564 |   15840 |  1963564 |   15024 |  15024 |
| 2.1. valsts pamatbudžets |  1963564 |   6640 |  1963564 |   15840 |  1963564 |   15024 |  15024 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme | 0 |  0 | 0 |  0 | 0 |  0 |  0 |
| 3.1. valsts pamatbudžets | 0 |  0 | 0 |  0 | 0 |  0 |  0 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   |   |   |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā braukšanas mācību atļaujas ciešo saistību ar traktortehnikas vadītāju apliecību, papildināts esošais pakalpojuma nosaukums un precizēts prognozētais maksas pakalpojumu skaits gadā. Mainot pakalpojuma vienas vienības izcenojuma aprēķinu, norādīts kopējais prognozētais maksas pakalpojumu skaits– 6299 gadā, tajā skaitā prognozētais pakalpojuma skaits braukšanas mācību atļaujas izsniegšanai ir 1000 gadā. Palielinoties pakalpojumu skaitam saistībā ar braukšanas mācību atļauju ieviešanu, tiek prognozētas budžeta izmaiņas vienā gadā (12 mēnešos) 13596 *euro* apmērā gan izdevumu, gan ieņēmumu pozīcijā. Vienā mēnesī tiek prognozētas budžeta izmaiņas 1133 *euro* apmērā.Tā kā atkārtotas traktortehnikas tirdzniecības vietas apliecības noformēšanā un izsniegšanā vai mācību atļaujas nomaiņā pret mācību karti tiek izmantoti stingrās uzskaites dokumenti, ar pakalpojumu sniegšanu saistītās izmaksas ir līdzīgas un tie ietverti vienā pakalpojumā ar nosaukumu “Traktortehnikas vadītāja apliecības vai braukšanas mācību atļaujas noformēšana un izsniegšana”. Saskaņā ar normatīvajos aktos noteiktajām prasībām komersantiem, izglītības iestādēm un speciālistiem, kas nodrošina traktortehnikas vadītāju apmācību, mācību atļaujas būs jānomaina pret mācību karti, tāpēc pakalpojuma skaita palielinājuma prognozētā starpība ir 100 vienību. Tiek prognozētas budžeta izmaiņas 2448 *euro* apmērā gan izdevumu, gan ieņēmumu pozīcijā sešu mēnešu periodā no noteikumu projekta spēkā stāšanās datuma. Vienā mēnesī tiek prognozētas budžeta izmaiņas 408 *euro* apmērā.Pakalpojuma “Izziņa elektroniskā veidā par traktortehniku vai tās piekabi no valsts informācijas sistēmas” esošā cena 7,10 *euro*, bet ar grozījumiem cena par vienu izziņu elektroniskā formā tiek samazināta un paredzēta 1,98 *euro* apmērā. Prognozējot pakalpojuma ņēmēju skaita pieaugumu par 315, ieņēmumu apmērs tiks saglabāts esošajā plānotajā apjomā.Izvērtējot tiešās un netiešās izmaksas, kas saistītas ar pakalpojumu “Valsts informācijas sistēmas starpsistēmu datu apmaiņas abonēšana (neatkarīgi no valsts informatīvajā sistēmā apstrādāto ierakstu skaita)”, un ņemot vērā komersanta vidējo informācijas pieprasījuma apjomu vienā mēnesī (tas salīdzinājumā ar iepriekš vērtēto periodu ir palielinājies), noteikts izmaksu palielinājums šī pakalpojuma sniegšanai, gan izdevumu, gan ieņēmumu pozīcijā veidojot viena mēneša ieņēmumu un izmaksu starpību 119 *euro* apmērā. Ievērojot minētos aprēkinus, gan ieņēmumos no maksas pakalpojumiem, gan plānotajos izdevumos tiek prognozētas šādas izmaiņas:1) 2018.gada četros mēnešos – 6640 *euro* apmērā;2) 2019.gada 12 mēnešos – 15 840 *euro,* ņemot vērā to, ka mācību atļauju nomaiņa pret mācību kartēm tiks pabeigta 2019.gada divos mēnešos;3) 2020.gada 12 mēnešos – 15 024 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Anotācijas pielikumā pievienots visu maksas pakalpojumu izcenojumu aprēķins. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aģentūras klienti – 100 personu, kuras vēlas iegūt tiesības vadīt traktortehniku un kurām būs jāizsniedz braukšanas mācību atļaujas |
| 2. | Tiesiskā regulējuma ietekme uz tautsaimniecību un administratīvo slogu | Regulējums nemaina maksas pakalpojuma saņemšanas administratīvo procedūru. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Ministru kabineta noteikumu projekts „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (Valsts sekretāru 29.03.2018. sanāksmes protokola Nr.13 29.§ VSS-326) paredz atzīt par spēku zaudējušiem Ministru kabineta 2009. gada 29. septembra noteikumus Nr. 1123 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” un stāsies spēkā 2018. gada 1. septembrī. Ministru kabineta noteikumu projekts paredz:1) braukšanas mācību atļaujas izsniegšanas kārtību;2) izglītības iestādes mācību atļaujas nomaiņu pret mācību kartēm. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekts izstrādes laikā tika nosūtīts izvērtēšanai biedrībai „Zemnieku saeima”, Lauksaimnieku organizāciju sadarbības padomei un Lauksaimniecības statūtsabiedrību asociācijai. |
| 2. | Sabiedrības līdzdalība projekta izstrādē | Noteikumu projekts sabiedriskai apspriešanai no 20.07.2018. līdz 03.08.2018. bija ievietots tīmekļvietnē [www.zm.gov.lv](http://www.zm.gov.lv) |
| 3. | Sabiedrības līdzdalības rezultāti | Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti.No nevalstiskajām organizācijām iebildumi vai priekšlikumi netika saņemti  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav.  |

Zemkopības ministrs Jānis Dūklavs

Burgmane 67027557

Sarmite.Burgmane@vtua.gov.lv

Bumbuls 67027184

Adris.Bumbuls@zm.gov.lv